**Сажимање текста и писање резимеа (сажетка)**

 У шестом разреду било је речи о упрошћавању, односно сажимању опширних и комплексних израза, углавном из језика администрације.

Сваки текст, међутим, могуће је сажети. Када ће вам то затребати?

Најчешћа су два случаја:

**1)** Написали сте нешто (писмени задатак, чланак за ђачки часопис, рад за литерарни конкурс и сл.), али предугачко је.

Како текст сажети? Водите рачуна о томе да ли је могуће, на неким местима, више реченица сажети у једну.

## На пример:

# Увече најчешће читам неку интересантну књигу. Она тада потпуно окупира моју пажњу. Док читам, не осећам како време пролази. Сваки пут се зачудим да је већ поноћ.

## Сажетак:

## Вечери проводим уз књиге које су тако интересантне да не осетим кад дође поноћ.

**2)** Треба укратко да изложите о чему се ради у некој књизи, чланку, филму (препоручујете, на пример, својим вршњацима, у неком часопису, шта да прочитају или који филм да погледају). То се обично назива **РЕЗИМЕ** (према француској речи *resume,* што значи „збир“).

**Резиме (сажетак) представља у најкраћим цртама изложен садржај неког чланка, књиге, филма и слично.**

 Овакве сажете садржаје филмова можемо прочитати у новинама, у оквиру ТВ програма, а сажете садржаје књига налазимо у каталозима појединих издавача.

**Задаци:**

1. Напиши сажетак неке прочитане књиге.

2. Сажми дате реченице у једну, али тако да основне информације буду исказане:

Сви кажу да је мој брат веома висок за своје године. Он је у исто време и спортски тип. Веома је талентован за спортове са лоптом. Зато тренира кошарку.